   ร้านนี้เพิ่งเปิดช่วงปีใหม่นี้เองค่ะ เรารู้จักร้านจากเฟซที่แนะนำร้านอร่อยของชลบุรี https://www.facebook.com/chonburiwhatsforeats ก็เลยต้องไปพิสูจน์ ร้านนี้เป็นบุฟเฟ่ต์ 399 บาทต่อคน มีทั้งหมู ทั้งเนื้อ และซีฟู้ดส์ ทุกอย่างที่มีแหละค่ะ แต่ถ้าจะเพิ่มเนื้อวากิว ก็ต้องจ่ายเพิ่ม เป็นคนละ 499 บาท เครื่องดื่มต่างหาก เวลา 2 ชั่วโมง สำหรับเดือนมกราคม มี promotion รับเครื่องดื่ม refill free อ้อ...แล้วร้านนี้ตอนกลางวัน จะขายเฉพาะกาแฟและเบเกอรี่ เท่านั้น ยากินิคุจะเริ่มตั้งแต่ 1600-2300 น.
   วันที่เราไปเมนูเด็ดๆ ก็ขาดหลายรายการเหมือนกัน ไม่ว่าจะเป็นแซลมอน หรือหอยแมลงภู่นิวซีแลนด์ ก็หงุดหงิดใจนิดหน่อย แต่ทางร้านเค้าก็บอกเราก่อนกินน่ะ ว่าจะมาวันหลังก็ได้ ไม่อยากเอาเปรียบลูกค้า แต่ก็หิวจนตาลายแล้ว อดมาทั้งวันนี่นา เตรียมพร้อมมากินบุฟเฟ่ต์เต็มที่ ก็ต้องลุยไม่มีถอย เราไม่กินเนื้อน่ะ เลยไม่มีรูปเนื้อลายๆสวยๆมาโชว์ แต่ตามไปชมได้ที่เฟซของร้านน่ะ https://www.facebook.com/RoninYakinikuฃ
   ถึงทางร้านจะมีบางอย่างขลุกขลักไปบ้าง แต่ก็ประทับใจในความเอาใจใส่ลูกค้าของทางร้าน และอาหารที่ค่อนข้างมีคุณภาพ เจ้าของเค้ามารับออร์เดอร์เอง เสิร์ฟเอง เดินไปเดินมาจน (เกือบจะ) เกรงใจ กับผู้ช่วยประมาณซัก 2 คน ส่วนในครัวเราไม่เห็นนะ 
   สิ่งที่ประทับใจอีกอย่างก็คือเครื่องดื่มโปรดของเรา..."โค้ก" ใช้ขวดแก้วขนาด 15 ออนซ์ (มั๊ง) มารีฟิล ฟินสุดๆ